গত কয়েকদিনের লেনদেনের সেরা কোম্পানিগুলোর আধিপত্য দিয়ে উভয় বাজারেই লেনদেন শুরু হয়। কিন্তু বেলা বাড়ার সঙ্গে বস্ত্র খাতসহ কিছু কোম্পানির বিনিয়োগকারীদের মুনাফা তোলার প্রবণতা দেখা দেয়। ফলে সারাদিন সূচকের ওঠানামা চলতে থাকে। এভাবে সূচকের ওঠানামা শেষে ডিএসইএক্স সূচক ১২ পয়েন্ট কমে অবস্থান করে ৪ হাজার ২৮৯ পয়েন্টে। ডিএস-৩০ তালিকাভুক্ত কোম্পানিগুলোর মূল্য সংশোধনের কারণে ওই সূচকটিরও পতন ঘটে। সারাদিন শেষে ডিএসই-৩০ সূচক ৫ পয়েন্ট কমে অবস্থান করে ১ হাজার ৪৯৫ পয়েন্টে।